વૈષ્ણોદેવી તીર્થ સ્થાન દેશનું સૌથી પવિત્ર અને કઠિન યાત્રાધામમાંથી એક છે. આ પાછળનું કારણ છે કે માતાનો દરબાર જમ્મુ કાશ્મીર સ્થિત ત્રિકૂટાની પહાડીઓમાં એક ગુફામાં આવેલો છે જ્યાં પહોંચવા માટે તમારે 12 કિલોમીટરની દુર્ગમ ચડાઈ કરવી પડે છે. વૈષ્ણોદેવી તીર્થ સ્થાન સમુદ્ર તટથી પાંચ હજાર 300 ફૂટની ઉંચાઈએ આવેલું છે. બેઝ કેમ્પ કટરાથી માતાના દરબાર સુધી પહોંચવા માટે 12 કિમીની ચડાઈ કરવી પડે છે.